stanford-oval/wikipedia huggingface dataset:
สโมสรฟุตบอลสุราษฎร์ธานี
ผลงาน > ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอ คัพ | ลีก คัพ | ผู้ยิงประตูสูงสุด> ชื่อ | ผู้ยิงประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- |
| 2564–65 | ไทยลีก 3 โซนภาคใต้ | 24 | 0 | 3 | 21 | 10 | 77 | 3 | อันดับ 13 | ไม่ได้เข้าร่วม | ไม่ได้เข้าร่วม |  อนุศักดิ์ ชิตรัตฐา | 3 |

| 0 | 1 | 2 | 3 | 4 |
| --- | --- | --- | --- | --- |
| แชมป์ | รองแชมป์ | อันดับที่สาม | เลื่อนชั้น | ตกชั้น |
แหล่งข้อมูลอื่น

สโมสรฟุตบอลสุราษฎร์ธานี ที่เฟซบุ๊ก
อูอองเมียะ

อูอองเมียะ (U Aung Myat) เกิดเมื่อเดือนกุมภาพันธ์ พ.ศ. 2404 เป็นบุตรของอูชเวตา ในวัยเด็กได้รับราชการเป็นมหาดเล็กในพระเจ้าสีป่อ และได้เป็นเจ้าฟ้าวูนโต (Wuntho) ใน พ.ศ. 2424 เมื่ออังกฤษยกทัพมามัณฑะเลย์ใน พ.ศ. 2428 เขาได้รวบรวมกำลังคนและอาวุธเพื่อสู้กับอังกฤษ แต่พม่าได้ยอมแพ้เสียก่อน อูอองเมียะไม่ยอมร่วมมือกับอังกฤษ เมื่ออังกฤษส่งมโยโอะของชูนดอง (Chundaung) ไปเจรจากับอูอองเมียะใน พ.ศ. 2433 ได้เกิดการยิงปะทะกันขึ้น อังกฤษได้ส่งทหารไปปราบและพยายามเกลี้ยกล่อม แต่อูอองเมียะไม่ยอมวางอาวุธและลี้ภัยไปยูนนาน เขายอมเดินทางกลับมาพม่าเมื่อ พ.ศ. 2456
เพะชะคุชะ

เพะชะคุชะ (ญี่ปุ่น: ぺちゃ くちゃ; โรมาจิ: pecha kucha; ทับศัพท์: มาจากคำเต็มว่า ぺちゃくﾁｬｯﾄ (Pecha Kuchatto) เป็นรูปแบบการนำเสนองานสร้างสรรค์แบบหนึ่ง ริ่เริ่มโดย Astrid Klein และ Mark Dytham แห่งบริษัท Klein-Dytham Architecture (KDa) จากโตเกียว เมื่อ ค.ศ. 2003 รูปแบบการนำเสนอนี้ได้แพร่หลายไปหลายเมืองทั่วโลก
งานเพะชะคุชะที่กรุงเทพมหานครจัดโดยนิตยสารภาพยนตร์ไบโอสโคปและบริษัทออกแบบกราฟิก
แหล่งข้อมูลอื่น

Pecha Kucha Night เก็บถาวร 2009-07-24 ที่ เวย์แบ็กแมชชีน
Pecha Kucha Night Bangkok เก็บถาวร 2007-08-03 ที่ เวย์แบ็กแมชชีน
try2benice
อาภากร อยู่คงแก้ว

| พลเรือเอกอาภากร อยู่คงแก้ว ป> ช., ป.ม. |
| --- | --- |

ผู้บัญชาการทัพเรือภาคที่ 3
ดำรงตำแหน่ง 1 ตุลาคม พ.ศ. 2565 – 30 กันยายน พ.ศ. 2566
ถัดไป: พลเรือตรี สุชาติ ธรรมพิทักษ์เวช
รองผู้บัญชาการทัพเรือภาคที่ 3
ดำรงตำแหน่ง 1 ตุลาคม พ.ศ. 2563 – 30 กันยายน พ.ศ. 2565
ผู้บัญชาการหน่วยบัญชาการสงครามพิเศษทางเรือ กองเรือยุทธการ
ดำรงตำแหน่ง 1 ตุลาคม พ.ศ. 2560 – 30 กันยายน พ.ศ. 2562
ก่อนหน้า: พลเรือตรี ภิญโญ โตเลี้ยง
ถัดไป: พลเรือตรี ศุภชัย ธนสารสาคร
ผู้บัญชาการกองเรือลำน้ำ กองเรือยุทธการ​
ดำรงตำแหน่ง 1 ตุลาคม​ 2562 – 30​ กันยายน​ 2563
ก่อนหน้า: พลเรือตรี​ สุวิน​ แจ้ง​ยอด​สุข​
ถัดไป: พลเรือตรี​ ปรีดิวัฒน์ ดิลกนรนารถ​
 
ข้อมูลส่วนบุคคล
เกิด: 8 มีนาคม พ.ศ. 2507 (60 ปี)
ศาสนา: พุทธ
คู่สมรส: ศศิวิมล อยู่คงแก้ว
ศิษย์เก่า: โรงเรียนเบญจมราชูทิศ โรงเรียนเตรียมทหาร โรงเรียนนายเรือ
ยศที่ได้รับการแต่งตั้ง
รับใช้:  ไทย
สังกัด: กองทัพเรือไทย
ยศ:  พลเรือเอก
หน่วย:  ซีล
ผ่านศึก: การกระทำอันเป็นโจรสลัดในโซมาเลีย

พลเรือเอก อาภากร อยู่คงแก้ว หรือ บิ๊กน้อย เป็นนายทหารราชองครักษ์พิเศษเหล่าทหารเรือ อดีตผู้ทรงคุณวุฒิพิเศษกองทัพเรือ อดีตผู้บัญชาการทัพเรือภาคที่ 3 อดีตรองผู้บัญชาการทัพเรือภาคที่ 3 อดีตผู้บัญชาการหน่วยบัญชาการสงครามพิเศษทางเรือ กองเรือยุทธการ (ผบ.นสร.) เขาเป็นที่รู้จักในฐานะผู้นำหน่วยปฏิบัติการพิเศษออกปราบโจรสลัดโซมาเลีย, ให้การช่วยเหลือในมหาอุทกภัย พ.ศ. 2554 ตลอดจนปฏิบัติการค้นหาและกู้ภัยถ้ำหลวง
ประวัติ

พลเรือโท อาภากร อยู่คงแก้ว เกิดที่อำเภอชะอวด จังหวัดนครศรีธรรมราช สำเร็จการศึกษาชั้นประถมจากโรงเรียนบ้านชะอวด มัธยมต้นจากโรงเรียนชะอวดวิทยาคาร มัธยมปลายจากโรงเรียนเบญจมราชูทิศ รุ่นที่ 83 เป็นนักเรียนเตรียมทหาร รุ่นที่ 24 นักเรียนนายเรือ รุ่นที่ 81 (พ.ศ. 2526) สำเร็จหลักสูตรนักทำลายใต้น้ำจู่โจม รุ่นที่ 17 (พ.ศ. 2533)[ต้องการอ้างอิง] แล้วเป็นครูฝึกหน่วยซีล รวมถึงเป็นผู้บัญชาการหน่วยสงครามพิเศษทางเรือ (ผบ.นสร.) ยุคแรก ๆ อีกทั้งเคยเป็นผู้ช่วยทูตฝ่ายทหารเรือ ประจำนครย่างกุ้ง สาธารณรัฐแห่งสหภาพเมียนมา
ในปี พ.ศ. 2553 พลเรือโทอาภากรได้เป็นหัวหน้าชุดปฏิบัติการพิเศษร่วมกับ พล.ร.ต.ไชยยศ สุนทรนาค ในการบังคับหมู่เรือปราบปรามโจรสลัดโซมาเลีย หลังจากการปล้นสะดมในน่านน้ำอ่าวเอเดน บริเวณตะวันออกกลาง เพื่อรักษาผลประโยชน์ของมนุษยชาติและเรือสินค้าไทยที่แล่นผ่าน โดยจัดส่งกำลังพล 351 นาย ร่วมกับกองทัพเรือนานาชาติอีก 29 ประเทศ
ส่วนในปี พ.ศ. 2554 ได้เกิดเหตุการณ์อุทกภัยในประเทศไทย พลเรือโทอาภากรพร้อมด้วยกำลังพลหน่วยซีล 27 นาย ได้ลงสู่พื้นที่จังหวัดพระนครศรีอยุธยา เพื่อช่วยเหลือชาวบ้านในจุดที่ความช่วยเหลือทั่วไปไม่สามารถเข้าถึง
พ.ศ. 2559 มีพระบรมราชโองการโปรดเกล้าฯ ให้พลเรือโทอาภากรเป็นราชองครักษ์เวรสืบต่อไปอีกวาระ ตั้งแต่วันที่ 12 สิงหาคม พ.ศ. 2559
ในภายหลัง ได้มีพระราชโองการโปรดเกล้าฯ ให้พลเรือโทอาภากรเป็นผู้บัญชาการหน่วยบัญชาการสงครามพิเศษทางเรือ กองเรือยุทธการ ณ วันที่ 1 ตุลาคม พ.ศ. 2560
และในปี พ.ศ. 2561 พลเรือโทอาภากร อยู่คงแก้ว เป็นผู้นำหน่วยซีล เข้าเสริมทัพในปฏิบัติการค้นหาและกู้ภัยถ้ำหลวง ที่จังหวัดเชียงราย ซึ่งปฏิบัติการนี้มีอดีตหน่วยซีลเสียชีวิต 1 นายคือ จ่าเอก สมาน กุนัน หรือ จ่าแซม โดยที่พลเรือตรี อาภากร ได้แสดงความเสียใจ แต่ยังคงยืนยันดำเนินภารกิจต่อไป เพื่อไม่ให้การเสียชีวิตของสมาชิกทีมต้องสูญเปล่า
จากนั้นในวันที่ 30 สิงหาคม 2566 ได้มีพระบรมราชโองการโปรดเกล้าฯ แต่งตั้งให้พลเรือโทอาภากร ซึ่งดำรงตำแหน่งผู้บัญชาการทัพเรือภาคที่ 3 ให้ดำรงตำแหน่งผู้ทรงคุณวุฒิพิเศษกองทัพเรือพร้อมกับรับพระราชทานยศพลเรือเอก โดยมีพลเรือตรีสุชาติ ธรรมพิทักษ์เวช รองผู้บัญชาการทัพเรือภาคที่ 3 ขึ้นดำรงตำแหน่งผู้บัญชาการทัพเรือภาคที่ 3 แทน
ชีวิตส่วนตัว

อาภากร อยู่คงแก้ว เป็นบุตรคนที่ 6 ของนายนัด กับนางบุญสม อยู่คงแก้ว มีพี่น้อง 8 คน[ต้องการอ้างอิง] สมรสกับศศิวิมล (สกุลเดิม แก้วปาน) อดีตทีมงานสารคดี "ส่องโลก" และ "หลายชีวิต" ของสันติธร หุตาคม ปัจจุบันเป็นผู้บริหารบริษัท ซี แอร์ แลนด์ โปรดักชั่น จำกัด ซึ่งผลิตสารคดี "สำรวจธรรมชาติ On the World" ออกอากาศทาง ททบ.5 และเคยเป็นผู้ดูแลเพจ "Thai NavySEAL" มีบุตรด้วยกัน 1 คน
รางวัลที่ได้รับ

รางวัลเกียรติยศจักรดาว ปี 2562
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2537 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2537 –  เหรียญราชการชายแดน (ช.ด.)
พ.ศ. 2541 –  เหรียญจักรมาลา (ร.จ.ม.)
แหล่งข้อมูลอื่น

(
info/dl
)
ไฟล์เสียงนี้ถูกสร้างขึ้นจากรุ่นของบทความ "" เมื่อวันที่ 22 มีนาคม พ.ศ. 2562  และอาจไม่ใช่การแก้ไขล่าสุด (วิธีใช้เสียง)
Thai lucky 13 found, but still stuck as divers draw up cave rescue plans - Reuters (อังกฤษ)
"Não desistam." Toda a Tailândia tenta salvar 12 rapazes perdidos em gruta (โปรตุเกส)
Thai cave: Divers advance in effort to save trapped boys - BBC News (อังกฤษ)
noicon
บทความเสียงวิกิพีเดีย
เวียงจันทน์ไทมส์

เวียงจันทน์ไทมส์ เป็นหนังสือพิมพ์ภาคภาษาอังกฤษ เผยแพร่แบบรายวัน ในเวียงจันทน์ ประเทศลาว ก่อตั้งขึ้นในปี 1994 ตอนนั้นยังเป็นแบบรายสัปดาห์ ต่อมาได้เปลี่ยนเป็นแบบรายวันในปี 2004
แหล่งข้อมูลอื่น

เว็บไซต์เวียงจันทน์ไทมส์
เหียง

| เหียง |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malvales
วงศ์:: Dipterocarpaceae
สกุล:: Dipterocarpus
สปีชีส์:: D.  obtusifolius
ชื่อทวินาม
Dipterocarpus obtusifolius 

เหียง ชื่อวิทยาศาสตร์:  Dipterocarpus obtusifolius  อยู่ในวงศ์ Dipterocarpaceae ภาษากะเหรี่ยงเรียกเคอะล่าเทอ เป็นไม้ยืนต้น ผลัดใบ ลำต้นสีน้ำตาลเข้ม เปลือกหนา แตกเป็นสะเก็ดแข็งตามยาว ใบเดี่ยว มีขนเส้นเล็กๆติดตามขอบใบโดยทั่วไป แผ่นใบเป็นรอยพับคล้ายพัดชัดเจน ก้านใบมีขนสีน้ำตาล หูใบขนาดใหญ่ มีขนสีน้ำตาล ดอกช่อ ดอกย่อยเป็นดอกสมบูรณ์เพศ ก้านดอกสั้น เนื้อไม้ใช้ทำส่วนประกอบต่างๆของบ้าน เช่น เสา ใช้ทำฟืน ชาวกะเหรี่ยงนำเปลือกไม้ไปใช้ย้อมผ้าได้สีเหลืองหม่น
เวียงสวนดอก

ภายถ่ายทางอากาศเวียงสวนดอกในอดีต
เวียงสวนดอก เป็นเขตเมืองเก่าทางตะวันตกของเวียงเชียงใหม่ มีวัดสวนดอกเป็นศูนย์กลาง อดีตมีกำแพงและคูน้ำล้อมรอบเป็นรูปสี่เหลี่ยงจัตุรัส ยาวด้านละราว 470 เมตร มีขนาดราวหนึ่งในสี่ของเวียงเชียงใหม่ ในปัจจุบันยังสามารถพบเห็นแนวกำแพงได้บางส่วน
ตำนานสุวรรณคำแดงกล่าวถึงเวียงสวนดอกไว้ว่า แต่เดิมเป็นเมืองบริวารขนาดเล็ดของเมืองเชษฐะบุรี (เวียงเจ็ดลิน) ซึ่งตั้งอยู่บริเวณเชิงเขาดอยสุเทพ โดยมีพญาวีวอและพญาสระเกศเป็นผู้ร่วมครองเมือง เมืองเชษฐะบุรีเป็นเวียงของชาวลัวะ ซึ่งตั้งขึ้นใหม่แทนเมืองนวรัฏฐะที่ล่มสลายเพราะเกิดอาเพศ ต่อมามีการสร้างเวียงสวนดอกเพื่อให้เป็นเมืองบริวารทางทิศตะวันออกเฉียงใต้ของเมืองเชษฐะบุรี
เวียงสวนดอก เจริญมั่นคงขึ้นและปรากฏชื่ออยู่ในตำนานหลายครั้ง เช่น ในสมัยพญากือนา กษัตริย์ลำดับที่ 6 แห่งราชวงศ์มังราย อาณาจักรล้านนา ทรงสร้างวัดบุปผารามดอกไม้ (วัดสวนดอก) ณ บริเวณใจกลางเวียงเพื่อถวายแด่พระสุมนเถระผู้มาจากสุโขทัย และเพื่อให้เป็นวัดประจำเวียงเมื่อปี พ.ศ. 2084 เจ้าฟ้ายองห้วยแห่งเมืองนายยกพลมาตีเวียงเชียงใหม่ โดยตั้งรี้พลไว้ที่เวียงสวนดอก ก่อนจะเคลื่อนทัพไปตั้งที่วัดป่าตาล และพยายามเข้าตีเวียงเชียงใหม่ แต่ก็ไม่สำเร็จจึงถอนทัพกลับ จากเหตุการณ์ดังกล่าว จึงสันนิษฐานได้ว่าในขณะนั้นเวียงสวนดอกคงเป็นเมืองร้างอยู่แล้ว ข้าศึกจึงสามารถใช้เป็นที่ตั้งกองทัพได้ จากนั้นก็ไม่ปรากฏชื่อเวียงสวนดอกอีกเลย จนถึงสมัยรัตนโกสินทร์ ซึ่งขณะนั้นเชียงใหม่อยู่ในฐานะเมืองประเทศราช จึงปรากฏชื่ออีกครั้ง ในชื่อของบ้านสวนดอก
ดูเพิ่ม

วัดสวนดอก
เห็ดขิง

| เห็ดขิง |
| --- | --- |


การจำแนกชั้นทางวิทยาศาสตร์
อาณาจักร:: Fungi
หมวด:: Basidiomycota
ชั้น:: Agaricomycetes
อันดับ:: Russulales
วงศ์:: Russulaceae
สกุล:: Lactarius
สปีชีส์:: L.  piperatus
ชื่อทวินาม
Lactarius piperatus (L.) Pers. (1797)

ชื่อพ้อง
 Agaricus piperatus L. (1753)  Agaricus acris Bull. (1785)  Agaricus lactifluus var. piperatus (L.) Pers.  Lactifluus piperatus (L.) Roussel (1806)  Lactifluus piperatus (L.) Kuntze (1891)
เห็ดขิง (ชื่อวิทยาศาสตร์: Lactarius piperatus) อยู่ในวงศ์ Russulaceae เป็นเห็ดดอกเดี่ยว ทรงกระทะคว่ำ โตเต็มที่ด้านบนของหมวกเห็ดจะแผ่แบน บุ๋มตรงกลาง ริมขอบโค้งเล็กน้อย หมวกเห็ดสีขาวเรียบมันเป็นเงา ถ้าตัดจะมีน้ำยางสีขาวไหลออกมา แผลจะเปลี่ยนเป็นสีน้ำตาลเล็กน้อย ก้านทรงกระบอกสีขาวนวล กลวงตรงกลาง สปอร์ทรงรียาว เป็นเห็ดที่รับประทานได้
เบลโกรอด (แก้ความกำกวม)

เบลโกรอด เป็นเมืองในรัสเซีย
เบลโกรอด หรือ บิลโฮรอด ยังสามารถอ้างถึง:
เรือดำน้ำรัสเซีย "เบลโกรอด" (K-329)
บิลโฮรอด-ดนิสตรอฟสกืย, เมืองในยูเครน
บิลโฮรอด คืยยิฟสกืย, เมืองที่เสื่อมโทรมในจักรวรรดิรุสเคียฟ
9612 เบลโกรอด, ดาวเคราะห์น้อย
ดูเพิ่ม

เบลเกรด
เมืองสีขาว
เกาะลิบง

| เกาะลิบง |
| --- | --- |
เกาะลิบง
พิกัด: 7°35′0″N 99°03′0″E﻿ / ﻿7.58333°N 99.05000°E﻿ / 7.58333; 99.05000
ประเทศ: ไทย
จังหวัด: ตรัง
อำเภอ: กันตัง
พื้นที่
 • ทั้งหมด: 35 ตร.กม. (14 ตร.ไมล์)
ประชากร (2555)
 • ทั้งหมด: 3,500 คน
เขตเวลา: UTC+7 (เวลาในประเทศไทย)
เกาะลิบง เป็นเกาะหนึ่งในช่องแคบมะละกา ตั้งอยู่ในชายฝั่งของประเทศไทย ซึ่งเป็นตำบลในอำเภอกันตัง จังหวัดตรัง โดยรวมหมู่เกาะลิบงและชายฝั่งส่วนเล็กใกล้กันตัง
ภูมิศาสตร์

เกาะลิบงเป็นเกาะที่ใหญ่ที่สุดของจังหวัดตรัง ซึ่งใช้เวลาเดินทางจากท่าเทียบเรือหาดยาวบ้านเจ้าไหมด้วยเรือหางยาวเป็นเวลา 30 นาที เกาะลิบงเป็นที่รู้จักจากพันธุ์สัตว์ที่ชายหาด และเป็นที่อยู่ของชุมชนประมงมุสลิมขนาดเล็กกับรีสอร์ทบางส่วนที่ชายฝั่งทางตะวันตก ส่วนฝั่งตะวันออกของเกาะลิบงมีป่าชายเลนขนาดใหญ่ในเขตอนุรักษ์พันธุ์สัตว์ป่าหมู่เกาะลิบงของกรมทรัพยากรทางทะเลและชายฝั่ง
ร่องน้ำทะเลของเกาะลิบงมีหญ้าทะเล อาหารโปรดของพะยูน ทำให้เป็นเขตอนุรักษ์พันธุ์สัตว์ป่าหมู่เกาะลิบงเป็นหนึ่งในที่อยู่สุดท้ายของสปีชีส์นี้ โดยมีสิ่งมีชีวิตอาศัยอยู่ในบริเวณนี้ประมาณ 180 ตัว
ประชากร

ประชากรส่วนใหญ่เป็นมุสลิม ซึ่งยังคงรักษาประเพณีการเผากะลามะพร้าวก่อนสิ้นสุดการถือศีลอดในเดือนเราะมะฎอน โดยบ้านมดตะนอยเป็นหมู่บ้านเดียวบนเกาะที่ยังคงรักษาประเพณีนี้อยู่
หมู่เกาะลิบง

| ลำดับ | เกาะ | เมืองหลัก | ที่อยู่อื่น ๆ | พื้นที่ (ตารางกิโลเมตร) | ประชากร |
| --- | --- | --- | --- | --- | --- |
| 1 | เกาะกระดาน | เกาะกระดาน | อ่าว Yangalong, อ่าวพาราไดซ์ลอสต์, อ่าวเนียง, อ่าวไผ่, อ่าวรองเท้า, อ่าวช่องลม | 2.44 | 400 |
| 2 | เกาะลิบง | เกาะมะพร้าว | คลองหวะ, บาตูปูเต๊ะ, หลังเขา | 35.00 | 3500 |
| 3 | เกาะมุก | เกาะมุก | อ่าวกลาง, อ่าวสะพานยาว, อ่าวหัวแหลม, อ่าวพังกา, อ่าว Hua Non, อ่าวฝรั่ง | 8.14 | 2000 |
| 4 | เกาะอื่น ๆ | เกาะนก |  | 0.5 | 0 |
|   | หมู่เกาะลิบง | เกาะมะพร้าว | คลองหวะ, บาตูปูเต๊ะ, หลังเขา, เกาะมุก | 46.00 | 5900 |
แหล่งข้อมูลอื่น

คู่มือการท่องเที่ยว เกาะมุก จากวิกิท่องเที่ยว (ในภาษาอังกฤษ)
7°14′50″N 99°23′32″E﻿ / ﻿7.24722°N 99.39222°E﻿ / 7.24722; 99.39222
เดย์เบรก

เดย์เบรก (ญี่ปุ่น: デイブレイク; โรมาจิ: Deibureiku; ทับศัพท์: Daybreak) เป็นซิงเกิลที่ 25 ของอายูมิ ฮามาซากิ  วางจำหน่ายที่ญี่ปุ่นเมื่อวันที่ 6 มีนาคม พ.ศ. 2545  แม้ว่าจะมีการปรับปรุงให้มีจังหวะที่ช้าขึ้นกว่าในอัลบั้ม I am...  แต่ก็เป็นซิงเกิลที่ทำขึ้นมาหลังอัลบั้ม I am... วางจำหน่าย  และมีเพลงรีมิกซ์มากที่สุดในบรรดาซิงเกิลทั้งหมดของเธอ  และเป็นซิงเกิลสุดท้ายที่มีเพลงรีมิกซ์มากถึง 10 เพลง  โดยซิงเกิลต่อๆมาของเธอจะมีเพลงอยู่ประมาณ 4-6 เพลง (ยกเว้น ซิงเกิล No way to say)
ซึ่งเพลง Daybreak "HΛL's Mix 2002" ถูกนำมาใช้ประกอบโฆษณากล้องดิจิทัล Lumix ของพานาโซนิคที่อายูมิเป็นพรีเซ็นเตอร์
ถึงแม้ว่าซิงเกิลนี้จะไม่ประสบความสำเร็จเหมือนซิงเกิลของเธอที่ผ่านๆมา  แต่ก็สามารถทำยอดขายได้มากกว่า 200,000 แผ่น  แต่ก็สามารถเปิดตัวในอันดับที่ 2 ขอออริกอนชาร์ต  และติดอันดับที่ 57 ของออริกอนชาร์ตประจำปี 2002 อีกด้วย
รายชื่อเพลง

Daybreak "HΛL's Mix 2002"
no more words "BRENT MINI'S ROTARY MIX"
I am... "night clubbers mix"
no more words "nicely nice remix"
I am... "Ram's Special 11Days Mix"
no more words "turn up the break mix"
I am... "Huge Faily tAle mix"
no more words "Laugh & Peace Mix"
Daybreak "HΛL's Mix 2002 -Instrumental-"
opening Run "JK's extended mix"
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 6 มีนาคม พ.ศ. 2545 | Oricon Daily Singles Chart | #2 |  |  |  |
| 6 มีนาคม พ.ศ. 2545 | Oricon Weekly Singles Chart | #2 | 113,170 | 197,140 | 9 สัปดาห์ |
| 6 มีนาคม พ.ศ. 2545 | Oricon Yearly Singles Chart | #57 |  |  |  |
แหล่งข้อมูลอื่น

ข้อมูลของเอเว็กซ์ แทร็กซ์ เก็บถาวร 2006-02-11 ที่ เวย์แบ็กแมชชีน
ข้อมูลของออริกอน
| ด ค กอายูมิ ฮามาซากิ |
| --- | --- |
อัลบั้มเพลง:  A Song for ××  LOVEppears  Duty  I am...  RAINBOW  MY STORY  (miss) understood  Secret  Guilty  NEXT LEVEL  Rock'n'Roll Circus  Love songs 
ซิงเกิล:  "Nothing from Nothing"  "Poker face"  "You"}  "Trust"  "For My Dear..."  "Depend on you"  "WHATEVER"  "Love ~Destiny~"  "TO BE"  "Boys & Girls"  "A"  "Appears"  "Kanariya"  "Fly high"  "Vogue"  "Far Away"  "Seasons"  "Surreal"  "AUDIENCE"  "M"  "Evolution"  "NEVER EVER"  "Endless sorrow"  "UNITE!"  "Dearest"  "A song is born"  "Daybreak"  "Free & Easy"  "H"  "Voyage"  "&"  "Forgiveness"  "No way to say"  "Moments"  "INSPIRE"  "Carols"  "STEP you / is this LOVE?"  "fairyland c/w alterna"  "HEAVEN"  "Bold & Delicious / Pride"  "Startin' / Born To Be..."  "BLUE BIRD"  "Glitter / fated"  "Talkin' 2 myself"  "Together When..."  "Mirrorcle World"  "Days / GREEN"  "Rule / Sparkle"  "Sunrise / Sunset ~LOVE is ALL~"  "You were... / BALLAD"  "MOON / blossom"  "crossroad"  "L" 
ดูเพิ่มเติม:  อัลบั้มรวมเพลงและมินิอัลบั้ม  อัลบั้มรีมิกซ์  บันทึกการแสดงสด
เบส (สุนัข)

| --- | --- |
พระรูปหมู่เจ้านายฝ่ายใน ปรากฏภาพสุนัขทรงเลี้ยงข้างกรมหลวงทิพยรัตนกิริฎกุลินีที่คาดว่าน่าจะเป็นอีเบส
ฉายาอื่น ๆ: อีเบส
สปีชีส์: สุนัข
สายพันธุ์: เทร์เรีย
เพศ: เมีย
เป็นที่รู้จักสำหรับ: สุนัขทรงเลี้ยงในรัชกาลที่ 5
เจ้าของ: พระบาทสมเด็จพระจุลจอมเกล้าเจ้าอยู่หัว พระเจ้าบรมวงศ์เธอ กรมหลวงทิพยรัตนกิริฏกุลินี​
เบส หรือ อีเบส เป็นสุนัขทรงเลี้ยงในพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัวที่ปรากฏในพระราชหัตถเลขา แต่จากที่พระองค์มีพระราชกรณียกิจจำนวนมากและไม่มีเวลาให้กับสุนัขนี้ พระองค์จึงพระราชทานให้พระเจ้าบรมวงศ์เธอ กรมหลวงทิพยรัตนกิริฎกุลินีทรงเลี้ยงต่อ
ประวัติ

เบส หรือ อีเบส เป็นสุนัขพันธุ์เทร์เรีย (Terrier) เพศเมีย มีขนสีขาวสะอาด เป็นหนึ่งในสุนัขทรงเลี้ยงเท่าที่ปรากฏนามในพระบาทสมเด็จพระจุลจอมเกล้าเจ้าอยู่หัว  แต่สุนัขนี้มีความฉลาดเฉลียว พระบาทสมเด็จพระจุลจอมเกล้าเจ้าอยู่หัวมีพระราชหัตถเลขาแด่พระเจ้าบรมวงศ์เธอ กรมหลวงทิพยรัตนกิริฎกุลินี พระราชขนิษฐา ให้ทรงทราบเกี่ยวกับสุนัขนี้ ความว่า "...รับรองว่าอีเบสนี้ฉลาดเป็นแน่ เดี๋ยวนี้รู้ภาษากว่าอ้ายปรินซ์ [สุนัขทรงเลี้ยงเพศผู้] เสียแล้ว ทั้งอ่อนกว่า..."
แต่เบสมีข้อเสียคือดีใจอย่างตื่นตูมเมื่อได้พบกับเจ้าของ ซึ่งในขณะนั้นพระบาทสมเด็จพระจุลจอมเกล้าเจ้าอยู่หัวยังทรงเลี้ยงอยู่ ทรงกล่าวว่า "...เวลาฉันตื่นนอน ต้องให้คนยึดไว้เสียให้แน่นจนความดีใจนั้นซาแล้วจึงปล่อย" และ "...เวลาไปไหนกลับมาเร่งรวังตัว อาจจะโผนขึ้นถึงหน้าอกนอนหงายทั้วยืนด้วยความคิดถึง แลกระโดดขึ้นกระโดดลงบนตักตะกุยตะกายจนเลือดออก" และทรงกล่าวสรุปว่าเบสเป็นสุนัขที่ "...สันดานยินดีแรง..." แม้จะซุกซนและมีแรงเยอะ โดยทรงกล่าวว่า "...เพราะตีนมันตีนเดียวถีบอ้ายปรินซ์นอนหงาย" แต่พระองค์ยืนยันว่าเบสไม่ดุ และกินค่อนข้างจุเสียด้วย
แม้พระบาทสมเด็จพระจุลจอมเกล้าเจ้าอยู่หัวจะทรงมีพระเมตตาต่อเบส และเบสก็จะแสดงความจงรักภักดีต่อพระองค์มากก็ตาม แต่ก็ทรงตระหนักว่าเบสเป็นสุนัขที่ชอบอยู่ใกล้ชิดกับเจ้าของตลอดเวลา แต่ด้วยมีพระราชกิจต่าง ๆ ทำให้พระองค์ไม่สามารถมีเวลาให้แก่เบสได้ รวมทั้งนิสัยของเบสที่มักจะเห่าเสียงดัง จึงพระราชทานเบสแก่พระเจ้าบรมวงศ์เธอ กรมหลวงทิพยรัตนกิริฎกุลินีทรงเลี้ยงต่อ พระองค์อนุญาตให้กรมหลวงทิพยรัตนกิริฎกุลินีเฆี่ยนตีเบสได้หากสร้างความเดือดร้อนวุ่นวาย แต่ทรงกำชับว่าเบสควรผสมพันธุ์กับปรินซ์ สุนัขทรงเลี้ยงเพศผู้ที่มีสีขาวเช่นเดียวกัน และไม่ทรงต้องการให้เบสไปผสมพันธุ์กับสุนัขอื่น พระองค์กล่าวว่า "...ที่หวงเช่นนี้เพราะหมาที่ขาวบริสุทธิ์เป็นแก้วแท้มีอ้ายปรินซ์กับอีเบส 2 ตัวเท่านั้น ที่มาใหม่ก็ไม่ขาวเหมือน..."
อำเภอเมืองบึงกาฬ

| อำเภอเมืองบึงกาฬ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Bueng Kan
ทางหลวงแผ่นดินหมายเลข 222 ในเขตอำเภอเมืองบึงกาฬ
คำขวัญ: สองนางศาลศักดิ์สิทธิ์   อิทธิฤทธิ์หลวงพ่อใหญ่   แหล่งน้ำใสหนองกุดทิง   สุดใหญ่ยิ่งแข่งเรือยาว   หาดทรายขาวเป็นสง่า   น่าทัศนาแก่งอาฮง   งามน้ำโขงที่บึงกาฬ   สุขสำราญที่ได้ยล
แผนที่จังหวัดบึงกาฬ เน้นอำเภอเมืองบึงกาฬ
พิกัด: 18°21′24″N 103°39′6″E﻿ / ﻿18.35667°N 103.65167°E﻿ / 18.35667; 103.65167
ประเทศ:  ไทย
จังหวัด: บึงกาฬ
พื้นที่
 • ทั้งหมด: 791.9 ตร.กม. (305.8 ตร.ไมล์)
ประชากร (2564)
 • ทั้งหมด: 92,920 คน
 • ความหนาแน่น: 117.34 คน/ตร.กม. (303.9 คน/ตร.ไมล์)
รหัสไปรษณีย์ : 38000
รหัสภูมิศาสตร์: 3801
ที่ตั้งที่ว่าการ: ที่ว่าการอำเภอเมืองบึงกาฬ ถนนหนองคาย-นครพนม (ถนนชยางกูร) ตำบลบึงกาฬ อำเภอเมืองบึงกาฬ จังหวัดบึงกาฬ 38000
 ส่วนหนึ่งของสารานุกรมประเทศไทย
เมืองบึงกาฬ เป็นอำเภอซึ่งเป็นที่ตั้งของศูนย์กลางการบริหารราชการของจังหวัดบึงกาฬ มีสถานที่ท่องเที่ยวหลายแห่ง มีน้ำตก มีภูเขา เป็นอำเภอที่มีเขตพื้นที่ติดกับแม่น้ำโขง และอีกฝั่งตรงข้ามแม่น้ำโขงจะเป็นประเทศเพื่อนบ้าน (ลาว) มีการคมนาคมสะดวก
ที่ตั้งและอาณาเขต

อำเภอเมืองบึงกาฬมีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับแขวงบอลิคำไซ (ประเทศลาว)
ทิศตะวันออก ติดต่อกับอำเภอบุ่งคล้า
ทิศใต้ ติดต่อกับอำเภอเซกา อำเภอศรีวิไล อำเภอพรเจริญ และอำเภอโซ่พิสัย
ทิศตะวันตก ติดต่อกับอำเภอปากคาด
การแบ่งเขตการปกครอง > การปกครองส่วนภูมิภาค

อำเภอเมืองบึงกาฬแบ่งเขตการปกครองย่อยออกเป็น 12 ตำบล 107 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | บึงกาฬ | Bueng Kan | - | 10,049 |
| 2. | โนนสมบูรณ์ | Non Sombun | 13 | 10,376 |
| 3. | โนนสว่าง | Non Sawang | 11 | 6,896 |
| 4. | หอคำ | Ho Kham | 14 | 7,265 |
| 5. | หนองเลิง | Nong Loeng | 13 | 8,737 |
| 6. | โคกก่อง | Khok Kong | 9 | 7,121 |
| 7. | นาสวรรค์ | Na Sawan | 9 | 7,813 |
| 8. | ไคสี | Khai Si | 10 | 5,466 |
| 9. | ชัยพร | Chaiyaphon | 13 | 8,339 |
| 10. | วิศิษฐ์ | Wisit | - | 10,278 |
| 11. | คำนาดี | Kham Na Di | 8 | 5,265 |
| 12. | โป่งเปือย | Pong Pueai | 7 | 5,307 |
การแบ่งเขตการปกครอง > การปกครองส่วนท้องถิ่น

ท้องที่อำเภอเมืองบึงกาฬประกอบด้วยองค์กรปกครองส่วนท้องถิ่นจำนวน 11 แห่ง ได้แก่
เทศบาลเมืองบึงกาฬ ครอบคลุมพื้นที่ตำบลบึงกาฬและตำบลวิศิษฐ์ทั้งตำบล
เทศบาลตำบลโนนสว่าง ครอบคลุมพื้นที่ตำบลโนนสว่างทั้งตำบล
เทศบาลตำบลหอคำ ครอบคลุมพื้นที่ตำบลหอคำทั้งตำบล
เทศบาลตำบลโคกก่อง ครอบคลุมพื้นที่ตำบลโคกก่องทั้งตำบล
เทศบาลตำบลไคสี ครอบคลุมพื้นที่ตำบลไคสีทั้งตำบล
เทศบาลตำบลหนองเลิง ครอบคลุมพื้นที่ตำบลหนองเลิงทั้งตำบล
องค์การบริหารส่วนตำบลโนนสมบูรณ์ ครอบคลุมพื้นที่ตำบลโนนสมบูรณ์ทั้งตำบล
องค์การบริหารส่วนตำบลนาสวรรค์ ครอบคลุมพื้นที่ตำบลนาสวรรค์ทั้งตำบล
องค์การบริหารส่วนตำบลชัยพร ครอบคลุมพื้นที่ตำบลชัยพรทั้งตำบล
องค์การบริหารส่วนตำบลคำนาดี ครอบคลุมพื้นที่ตำบลคำนาดีทั้งตำบล
องค์การบริหารส่วนตำบลโป่งเปือย ครอบคลุมพื้นที่ตำบลโป่งเปือยทั้งตำบล
เขาอาซามะ

| เขาอาซามะ |
| --- | --- |
เขาอาซามะมองจากฝั่งตะวันออก
จุดสูงสุด
ความสูง เหนือระดับน้ำทะเล: 2,568 เมตร (8,425 ฟุต)
รายชื่อ: รายชื่อภูเขาและเนินเขาในประเทศญี่ปุ่นตามความสูง 100 ภูเขายอดนิยมในประเทศญี่ปุ่น รายชื่อภูเขาไฟในประเทศญี่ปุ่น
พิกัด: 36°24′21″N 138°31′21″E﻿ / ﻿36.40583°N 138.52250°E﻿ / 36.40583; 138.52250 
ข้อมูลทางภูมิศาสตร์
เขาอาซามะฮนชู, ประเทศญี่ปุ่น 
แผนที่ภูมิประเทศ: Geographical Survey Institute 25000:1 浅間山 50000:1 長野
ข้อมูลทางธรณีวิทยา
อายุหิน: สมัยไพลสโตซีนตอนปลาย–สมัยโฮโลซีน
ประเภทภูเขา: ภูเขาไฟซับซ้อน
การปะทุครั้งล่าสุด: 7 สิงหาคม ค.ศ. 2019
เขาอาซามะ (ญี่ปุ่น: 浅間山; โรมาจิ: Asama-yama; แปลว่า 'ภูเขาตื้น') เป็นภูเขาไฟซับซ้อนที่ยังครุกครุ่นอยู่ในภาคกลางของฮนชู ประเทศญี่ปุ่น โดยเป็นภูเขาไฟที่ครุกครุ่นมากที่สุดในเกาะฮนชู กรมอุตุนิยมวิทยาญี่ปุ่นจัดให้เขาอาซามะอยู่ในระดับ A ตั้งอยู่เหนือระดับน้ำทะเล 2,568 เมตร (8,425 ฟุต) ที่ชายแดนจังหวัดกุมมะและจังหวัดนางาโนะ
ในวัฒนธรรมร่วมสมัย

เขาอาซามะเป็นฉากหลังใน Carmen Comes Home ภาพยนตร์สีเรื่องแรกของญี่ปุ่น
ในอนิเมะอีวานเกเลียน มหาสงครามวันพิพากษา Sandalphon เทวทูตองค์ที่แปด อาศัยอยู่ในเขาอาซามะ
บรรณานุกรม

Hall, John Whitney (1955).  Tanuma Okitsugu, 1719–1788: Forerunner of Modern Japan,  Cambridge: Harvard University Press.
Hayakawa, Yukio and Hideko Nakajima. "Volcanic Eruptions and Hazards of Asama Written in Historical Records" (abstract) เก็บถาวร 2012-02-20 ที่ เวย์แบ็กแมชชีน, Bulletin of the Volcanological Society of Japan (Kazan). 19 July 2006.
Screech, Timon (2006). Secret Memoirs of the Shoguns: Isaac Titsingh and Japan, 1779–1822. London: RoutledgeCurzon. ISBN 978-0-7007-1720-0 (cloth); ISBN 978-0-203-09985-8 (electronic)
Titsingh, Isaac (1834). [Siyun-sai Rin-siyo/Hayashi Gahō, 1652], Nipon o daï itsi ran; ou, Annales des empereurs du Japon.  Paris: Oriental Translation Fund of Great Britain and Ireland.
แหล่งข้อมูลอื่น

Asamayama – Japan Meteorological Agency (ในภาษาญี่ปุ่น)
"Asamayama: National catalogue of the active volcanoes in Japan" (PDF). – Japan Meteorological Agency
Asama Volcano – Geological Survey of Japan
Asamayama – Smithsonian Institution: Global Volcanism Program
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ญี่ปุ่น 
ภูมิศาสตร์:  โครงการภูเขาไฟโลก
อำเภอเมืองนราธิวาส

| อำเภอเมืองนราธิวาส |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Narathiwat
คำขวัญ: ทักษิณพระตำหนัก ถิ่นรักสันติธรรม บาติกล้ำเลอค่า นราทัศน์งามตา อ่าวมะนาวเพลินใจ พระใหญ่วัดเขากง ทรงคุณค่ามัสยิดกลาง
แผนที่จังหวัดนราธิวาส เน้นอำเภอเมืองนราธิวาส
พิกัด: 6°25′34″N 101°49′23″E﻿ / ﻿6.42611°N 101.82306°E﻿ / 6.42611; 101.82306
ประเทศ:  ไทย
จังหวัด: นราธิวาส
พื้นที่
 • ทั้งหมด: 305.115 ตร.กม. (117.806 ตร.ไมล์)
ประชากร (2564)
 • ทั้งหมด: 126,342 คน
 • ความหนาแน่น: 414.08 คน/ตร.กม. (1,072.5 คน/ตร.ไมล์)
รหัสไปรษณีย์ : 96000
รหัสภูมิศาสตร์: 9601
ที่ตั้งที่ว่าการ: ที่ว่าการอำเภอเมืองนราธิวาส ถนนพิชิตบำรุง ตำบลบางนาค อำเภอเมืองนราธิวาส จังหวัดนราธิวาส 96000
 ส่วนหนึ่งของสารานุกรมประเทศไทย
เมืองนราธิวาส เป็นอำเภอหนึ่งของจังหวัดนราธิวาส
ที่ตั้งและอาณาเขต

อำเภอเมืองนราธิวาสมีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอบาเจาะ อำเภอไม้แก่น (จังหวัดปัตตานี) และอ่าวไทย
ทิศตะวันออก จรดอ่าวไทย
ทิศใต้ ติดต่อกับอำเภอตากใบ อำเภอเจาะไอร้อง และอำเภอระแงะ
ทิศตะวันตก ติดต่อกับอำเภอยี่งอ
การแบ่งเขตการปกครอง > การปกครองส่วนภูมิภาค

อำเภอเมืองนราธิวาสแบ่งเขตการปกครองย่อยออกเป็น 7 ตำบล 63 หมู่บ้าน  ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1. | บางนาค |  |  |  | (Bang Nak) |  |  |  | - |  |
| 2. | ลำภู |  |  |  | (Lam Phu) |  |  |  | 11 หมู่บ้าน |  |
| 3. | มะนังตายอ |  |  |  | (Manang Tayo) |  |  |  | 7 หมู่บ้าน |  |
| 4. | บางปอ |  |  |  | (Bang Po) |  |  |  | 11 หมู่บ้าน |  |
| 5. | กะลุวอ |  |  |  | (Kaluwo) |  |  |  | 8 หมู่บ้าน |  |
| 6. | กะลุวอเหนือ |  |  |  | (Kaluwo Nuea) |  |  |  | 13 หมู่บ้าน |  |
| 7. | โคกเคียน |  |  |  | (Khok Khian) |  |  |  | 13 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอเมืองนราธิวาสประกอบด้วยองค์กรปกครองส่วนท้องถิ่น 7 แห่ง ได้แก่
เทศบาลเมืองนราธิวาส ครอบคลุมพื้นที่ตำบลบางนาคทั้งตำบล
เทศบาลตำบลกะลุวอเหนือ  ครอบคลุมพื้นที่ตำบลกะลุวอเหนือทั้งตำบล
องค์การบริหารส่วนตำบลลำภู ครอบคลุมพื้นที่ตำบลลำภูทั้งตำบล
องค์การบริหารส่วนตำบลมะนังตายอ  ครอบคลุมพื้นที่ตำบลมะนังตายอทั้งตำบล
องค์การบริหารส่วนตำบลบางปอ  ครอบคลุมพื้นที่ตำบลบางปอทั้งตำบล
องค์การบริหารส่วนตำบลกะลุวอ ครอบคลุมพื้นที่ตำบลกะลุวอทั้งตำบล
องค์การบริหารส่วนตำบลโคกเคียน ครอบคลุมพื้นที่ตำบลโคกเคียนทั้งตำบล
หน่วยกู้ภัย

สมาคมกู้ภัยนรา 01
มูลนิธิเมตตาธรรมนราธิวาส